З’яўляючыся членам піянер­скай арганізацыі, я актыўна ўдзельнічала ў грамадскім жыцці школы. Спачатку я была абраная старшынёй савета атрада, потым – старшынёй савета дружыны. Разам з піянерамі мы вялі цікавае і карыснае для грамадства жыццё: збіралі макулатуру і металалом, праводзілі вечарыны і зборы, даглядалі помнікі воінам-вызваліцелям, прымалі ўдзел у суботніках. За намі замацоў­валіся сем’і ўдзельнікаў Вялікай Айчыннай вайны. А яшчэ існавалі цімураўскія атрады па 3-4 чалавекі, якія аказвалі дапамогу ветэранам і пенсіянерам.